### Beslutninger

Tilbagesendes Magistratsafdelingen for Teknik og Miljø med bemærkning, at byrådet i sit møde den 10. april 2024 har vedtaget Magistratens indstilling i overensstemmelse med erklæring fra Teknisk Udvalg af 3. april 2024.

###

Bemyndigelse af Teknik og Miljø til at sælge ejendommen [adresse] til Laursens Realskole med henblik på realisering af et nyt byggeri til skoleformål.

### Resume

Teknik og Miljø har været i dialog med Laursens Realskole vedr. salg af [adresse] ønsker at opføre en ny bygning på ejendommen til skoleformål i tilknytning til den eksisterende skole i [adresse].

Skolens projekt er et kultur- og bevægelseshus. I dagtimerne benyttes huset til skoleformål, og om aftenen vil der foregå andre aktiviteter fx musikskole og aftenskole mv. Beliggenheden ud til et af byens dynamiske og trafikale kryds gør skolen synlig og understøtter valget af en åben, aktiv og offentlig funktion.

Salget gennemføres uden offentligt udbud.

Der anmodes om godkendelse af en reduktion af den eksisterende anlægsindtægtsbevilling på 10,3 mio. kr. Dette skyldes, at salgsprisen er lavere end den oprindeligt forventede, fordi ejendommen nu sælges til anvendelse til uddannelsesformål i stedet for boligformål.

### Beslutningspunkter

Det indstilles:

At 1) Teknik og Miljø bemyndiges til at indgå betinget købsaftale vedr. matr.nr 1178 Århus Bygrunde, beliggende [adresse], 8000 Aarhus C med Laursens Realskole.

At 2) der godkendes en reduktion af den eksisterende anlægsindtægtsbevilling og tilhørende rådighedsbeløb med 10,3 mio. kr. samt en opskrivning af anlægsreserven Merindtægt ved ejendomssalg med 10,3 mio. kr.

### Borgmesterens Afdelings påtegning

Fremsendes til Magistraten. Borgmesterens Afdeling har ingen bemærkninger til indstillingen.

### Sagsforløb

Udvalg: Magistraten

Dato: 20-02-2024

Olga Holm:

Fremsendes til [adresse] med bemærkning, at Magistraten i mødet den 20. februar 2024 anbefaler, at byrådet tiltræder Magistratsafdelingen for Teknik og Miljøs indstilling af 26. januar 2024.

Zahra Thygesen og Jano Andersen tog forbehold.

Magistratsafdelingen for Teknik og Miljø undersøger muligheden forlængelse af servitut på 10 år vedrørende formål.

Udvalg: [adresse]

Dato: 06-03-2024

Olga Holm:

Fremsendes til Teknisk Udvalg til behandling i henhold til beslutning i byrådets møde den 6. marts 2024.

Udvalg: Teknisk Udvalg

Dato: 03-04-2024

Olga Holm: 2

Kenneth Jessen, Frank Bertelsen, Tanja Skov og Patrick Vestergaard kunne tiltræde indstillingen i overensstemmelse med Magistratens anbefaling.

Tove Andresen kunne tiltræde indstillingen med bemærkning om, at det anbefales, at købsaftalen betinges af, at der udarbejdes lokalplan for projektet.

Jano Friis tog forbehold for den manglende begrønning af kantzonen og med henblik på drøftelse i gruppen.

Jack Lassen tog forbehold for den manglende begrønning af kantzonen.